Συντεταγμένες: 10°07′N 64°43′W﻿ / ﻿10.117°N 64.717°W﻿ / 10.117; -64.717

Η **Βαρκελώνη** (ισπανικά: *Barcelona*) είναι πόλη της Βενεζουέλας και πρωτεύουσα της Πολιτείας Ανσοάτεγι. Η ίδρυση της πόλης έγινε το 1671 από Καταλανούς αποίκους.

Ιστορία
-------

Όψη της πόλης από την θάλασσα.
Σε αντίθεση με το γειτονικό Πουέρτο Λα Κρους, που χτίστηκε κυρίως κατά τον 20ο αιώνα, η Βαρκελώνη συνδυάζει ιστορική και σύγχρονη αρχιτεκτονική. Ο πρώτος ευρωπαϊκός οικισμός της περιοχής λεγόταν Νέα Βαρκελώνη του Ιερού Λόφου (*Nueva Barcelona del Cerro Santo*) και ήταν μία εγκατάσταση που είχε ιδρυθεί από τον Ισπανό Χοάν Ορπί. Αργότερα, γύρω στο 1671, επανιδρύθηκε από τον κυβερνήτη Σάντσο Φερνάντες ντε Ανγκούλο σε απόσταση δύο χιλιομέτρων από τον αρχικό οικισμό. Εκεί εγκαταστάθηκε μια μικρή κοινότητα Καταλανών αποίκων. Η Βαρκελώνη αποτέλεσε μέρος της Επαρχίας της Νέας Ανδαλουσίας, ενώ το όνομά της αναφερόταν συνήθως ως *Νέα Βαρκελώνη*. Ένα από τα παλαιότερα κτίρια της περιόδου αυτής είναι το Μουσείο του Ανσοάτεγι, που θεωρείται το παλαιότερο κτίριο στην πόλη.

Μετά την εκθρόνιση του Ισπανού Βασιλιά Φερδινάνδου Ζ΄ από τον Ναπολέοντα Α΄ Βοναπάρτη, το 1808, οι ισπανικές αποικίες στην Αμερική άρχισαν να ασκούν πιέσεις για αυτονομία. Στις 27 Απριλίου 1810 διεξήχθη ένα συνέδριο στην πόλη της Βαρκελώνης για την διακήρυξη της ανεξαρτησίας της επαρχίας της Βαρκελώνη. Στις 11 Ιουλίου 1810 η Επαρχία της Βαρκελώνης εντάχθηκε στην Ανώτατη Χούντα (= αυτόνομη κοινότητα) του Καράκας, παύοντας έτσι να την αναγνώριση της ισπανικής κυριαρχίας στην περιοχή. Στις 5 Ιουλίου 1811 ανακηρύχθηκε η ανεξαρτησία της Βενεζουέλας, γεγονός που σύντομα οδήγησε σε εμφύλιο πόλεμο μεταξύ αυτών που ήταν πιστοί στο στέμμα της Ισπανίας και σε αυτούς που υποστήριζαν την ανεξαρτησία. Η αυτονομία της Βαρκελώνης καθιερώθηκε εκ νέου το 1830, ενώ η περιοχή έγινε κύριο κέντρο νέων μαχών που ακολούθησαν.

Γεωγραφία
---------

Η Βαρκελώνη βρίσκεται κατά μήκος των βόρειων ακτών της Βενεζουέλας και περιβάλλεται από τα βουνά που αποτελούν μέρος της Ανατολικής Οροσειράς (*Cordillera Oriental*) της χώρας. Στην ευρύτερη περιοχή υπάρχουν πολλές παραλίες, όπως οι Ίσλα ντε Πλάτα, Κονόμα, Αραπίτο, Κανγκρέχο, Λετσερίας και Πλάγια Μάνσα.

Το ποτάμι Νεβερί διασχίζει το κέντρο της πόλης και έχει γίνει γνωστό για τις πλημμύρες που είχε προκαλέσει στο παρελθόν. Το 1972 ξεκίνησε η κατασκευή καναλιών για τον περιορισμό του φαινομένου της υπερχείλισης του ποταμού. των πόλεων κανάλια για τη μείωση των εποχικών διακυμάνσεων της Original. Ο ποταμός Αράγουα, ο οποίος είναι πλησίον της πόλης, είναι και αυτός επιρρεπής σε πλημμύρες, με πιο πρόσφατη αυτή του 1999.

### Κλίμα

| Κλιματικά δεδομένα Βαρκελώνη, Βενεζουέλα |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 35.5 | 37.0 | 37.9 | 37.8 | 37.7 | 37.5 | 36.0 | 39.0 | 39.3 | 39.0 | 38.6 | 35.0 | 39,3 |
| Μέση Μέγιστη °C (°F) | 31.4 | 31.7 | 32.4 | 32.7 | 32.8 | 32.1 | 31.8 | 32.1 | 32.7 | 32.9 | 32.4 | 31.8 | 32,23 |
| Μέση Μηνιαία °C (°F) | 26.0 | 26.3 | 27.2 | 27.9 | 28.2 | 27.7 | 27.3 | 27.5 | 27.8 | 27.9 | 27.4 | 26.6 | 27,32 |
| Μέση Ελάχιστη °C (°F) | 20.5 | 20.9 | 21.9 | 23.1 | 23.6 | 23.3 | 22.8 | 22.8 | 22.9 | 22.9 | 22.4 | 21.3 | 22,37 |
| Χαμηλότερη Ελάχιστη °C (°F) | 12.8 | 15.2 | 12.5 | 16.9 | 18.5 | 20.3 | 19.5 | 19.3 | 18.7 | 19.7 | 18.1 | 15.6 | 12,5 |
| Βροχόπτωση mm (ίντσες) | 7 | 3 | 2 | 8 | 48 | 105 | 119 | 121 | 84 | 59 | 44 | 24 | 624 |
| % υγρασίας | 72.0 | 71.0 | 70.5 | 72.0 | 72.5 | 75.0 | 76.0 | 76.0 | 74.5 | 74.5 | 75.0 | 73.0 | 73,5 |
| Μέσες ημέρες βροχόπτωσης (≥ 1.0 mm) | 1.3 | 0.5 | 0.5 | 1.2 | 4.7 | 10.8 | 12.7 | 12.7 | 9.4 | 7.4 | 5.8 | 3.6 | 70,6 |
| Μέσες μηνιαίες ώρες ηλιοφάνειας | 288.3 | 276.9 | 297.6 | 261.0 | 254.2 | 213.0 | 232.5 | 235.6 | 243.0 | 263.5 | 255.0 | 269.7 | 3.090,3 |
| *Πηγή #1: **Instituto Nacional de Meteorología e Hidrología (INAMEH)*** |
| *Πηγή #2: Hong Kong Observatory (sun only), NOAA (extremes)* |

Τουρισμός
---------

  

Ανάμεσα στη Βαρκελώνη και το Πουέρτο Λα Κρους υπάρχει το τουριστικό σύμπλεγμα Ελ Μόρο (*El Morro*), το οποίο χρησιμοποιείται για τη στέγαση χιλιάδων ντόπιων και ξένων τουριστών. Το σύμπλεγμα αυτό περιλαμβάνει ξενοδοχεία, διαμερίσματα, οικίες, μαρίνες και αποτλεί δημοφιλή προορισμό για ιδιοκτήτες θαλαμηγών. Κοντά στο Ελ Μόρο υπάρχει ένα σύγχρονο εμπορικό κέντρο, το Εμπορικό Κέντρο της Μεγάλης Πλατείας (*Centro Commercial Plaza Mayor*), χτισμένο με ολλανδικό αποικιακό χαρακτήρα.

Διεθνείς σχέσεις
----------------

Η Βαρκελώνη έχει αδελφοποιηθεί με τις εξής πόλεις:

* Κοΐμπρα, Πορτογαλία
* Βαρκελώνη, Ισπανία
* Μπουένος Άιρες, Αργεντινή

Συλλογή εικόνων
---------------

* Το στάδιο της ΒαρκελώνηςΤο στάδιο της Βαρκελώνης

Παραπομπές
----------

1. ↑  *Instituto Nacional de Estadística*.
2. 1 2 3 4
3. ↑  «Estadísticos Básicos Temperaturas y Humedades Relativas Máximas y Mínimas Medias» (PDF). ***INAMEH*** (στα Ισπανικά). Αρχειοθετήθηκε από το πρωτότυπο (pdf) στις 15 Ιουνίου 2013. Ανακτήθηκε στις 16 Οκτωβρίου 2012.
4. ↑  «Estadísticos Básicos Temperaturas y Humedades Relativas Medias» (PDF). ***INAMEH*** (στα Ισπανικά). Αρχειοθετήθηκε από το πρωτότυπο (pdf) στις 15 Ιουνίου 2013. Ανακτήθηκε στις 16 Οκτωβρίου 2012.
5. ↑  «Climatological Information for Barcelona, Venezuela». Hong Kong Observatory. Αρχειοθετήθηκε από το πρωτότυπο στις 12 Ιανουαρίου 2014. Ανακτήθηκε στις 16 Οκτωβρίου 2012.
6. ↑  «Barcelona Climate Normals 1961-1990». National Oceanic and Atmospheric Administration. Ανακτήθηκε στις 15 Ιανουαρίου 2013.

Εξωτερικοί σύνδεσμοι
--------------------

* Πολυμέσα σχετικά με το θέμα  Barcelona (Venezuela) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150140248
* LCCN: n83232804
* SUDOC: 028141687
* BNF: cb12003506m (data)

 |

 |